CELEX: 32012H0090
Language: fi
Date: 2012-02-14 00:00:00
Title: 2012/90/EU: Komission suositus, annettu 14 päivänä helmikuuta 2012 , metsänviljelyaineiston erien tunnistamiseen liittyvien tietojen ja tavarantoimittajan etiketissä tai asiakirjassa annettavien tietojen esittämistä koskevista ohjeista

16.2.2012   
            
            
               FI
            
            
               Euroopan unionin virallinen lehti
            
            
               L 43/38
            
         KOMISSION SUOSITUS,
   annettu 14 päivänä helmikuuta 2012,
   metsänviljelyaineiston erien tunnistamiseen liittyvien tietojen ja tavarantoimittajan etiketissä tai asiakirjassa annettavien tietojen esittämistä koskevista ohjeista
   (2012/90/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen ja erityisesti sen 292 artiklan,
   sekä katsoo seuraavaa:
   
               (1)
            
            
               Metsänviljelyaineiston pitämisestä kaupan 22 päivänä joulukuuta 1999 annetun neuvoston direktiivin 1999/105/EY (1) 13 artiklassa säädetään tiedoista, joita on käytettävä metsänviljelyaineiston erien yksilöinnissä. Lisäksi kyseisen direktiivin 14 artiklassa säädetään tiedoista, jotka on merkittävä tavarantoimittajan etikettiin tai asiakirjaan. Kyseisten tietojen esittämistavasta ei kuitenkaan ole annettu sääntöjä.
            
         
               (2)
            
            
               Tästä syystä tapa, jolla tiedot esitetään tavarantoimittajan etiketissä tai asiakirjassa, vaihtelee unionissa huomattavasti. Useat jäsenvaltiot ja sidosryhmät ovat ilmoittaneet, että koska tavarantoimittajan etiketeissä ja asiakirjoissa käytetään eri kieliä ja eri esittämistapoja, jäsenvaltioiden väliseen kauppaan osallistuvat sidosryhmät ymmärtävät ne usein eri tavalla.
            
         
               (3)
            
            
               Direktiiviin 1999/105/EY ei kuitenkaan sisälly oikeusperustaa, jonka perusteella komissio voisi antaa tavarantoimittajan etiketin ja asiakirjan yhdenmukaistamisesta oikeudellisesti sitovia säännöksiä, joilla näitä vaikeuksia voitaisiin vähentää. Sen vuoksi on aiheellista antaa ohjeita, joissa suositellaan sellaista tavarantoimittajan etiketissä tai asiakirjassa annettavien tietojen esittämistapaa, joka helpottaa kyseisten tietojen ymmärtämistä kaikissa jäsenvaltioissa.
            
         
               (4)
            
            
               Neuvoston direktiivin 1999/105/EY soveltamista koskevista yksityiskohtaisista säännöistä toimivaltaisten viranomaisten keskinäisen hallinnollisen avunannon osalta 6 päivänä syyskuuta 2002 annetun komission asetuksen (EY) N:o 1598/2002 (2) 1 artiklan mukaan kun metsänviljelyaineistoa siirretään jäsenvaltiosta toiseen, tavarantoimittajan sijaintijäsenvaltion toimivaltaisen viranomaisen on toimitettava tästä tiedot vastaanottajan sijaintijäsenvaltion toimivaltaiselle viranomaiselle. Tietojen esittämistavasta säädetään, että kyseiset tiedot on toimitettava vakiomuotoisella tietolomakkeella, ja tällöin eri kohtien yksilöimiseksi on käytettävä yhdenmukaistettua koodia mainitun asetuksen liitteessä esitetyllä tavalla.
            
         
               (5)
            
            
               Koska tietolomakkeen käytöstä ei ole ilmoitettu aiheutuneen vaikeuksia ja koska joitakin tietoja, jotka on direktiivin 1999/105/EY 14 artiklan mukaan ilmoitettava tavarantoimittajan etiketissä tai asiakirjassa, edellytetään myös asetuksen (EY) N:o 1598/2002 1 artiklassa ilmoitettavan tietolomakkeella, katsotaan olevan asianmukaista suositella, että tavarantoimittajan etiketissä tai asiakirjassa olevien eri kohtien yksilöimiseksi käytetään numerokoodia, joka vastaa asetuksen (EY) N:o 1598/2002 liitteessä esitettyä numerointia.
            
         
               (6)
            
            
               Näissä ohjeissa esitettyjen koodien järjestyksen ja sisällön olisi kuitenkin perustuttava direktiivin 1999/105/EY 13 ja 14 artiklassa säädettyihin vaatimuksiin, jotka koskevat metsänviljelyaineiston erien pitämistä kaupan ja tavarantoimittajan etiketissä tai asiakirjassa annettavia tietoja.
            
         
               (7)
            
            
               Näissä ohjeissa olisi otettava huomioon johdanto-osan 2 kappaleessa mainitut eroavaisuudet, jotta voidaan helpottaa kauppaa ja tiedonvaihtoa.
            
         
               (8)
            
            
               Jäsenvaltioiden tämän suosituksen nojalla toteuttamat kansalliset toimet olisi vahvistettava avoimesti, ja niiden olisi oltava tavoitteeseen nähden oikeasuhtaisia,
            
         ON ANTANUT TÄMÄN SUOSITUKSEN:
   
               1.
            
            
               Jäsenvaltioiden olisi otettava huomioon tämän suosituksen liitteessä esitetyt ohjeet suunnitellessaan kansallisia toimenpiteitä, jotka koskevat direktiivin 1999/105/EY 14 artiklassa tarkoitettujen, tavarantoimittajan etiketissä tai asiakirjassa annettavien tietojen esittämistapaa.
            
         
               2.
            
            
               Tämä suositus on osoitettu kaikille jäsenvaltioille.
            
         
      Tehty Brysselissä 14 päivänä helmikuuta 2012.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 11, 15.1.2000, s. 17.
   
      (2)  EYVL L 240, 7.9.2002, s. 39.
   
      LIITE
      A.   Kansallisten toimenpiteiden vahvistamista koskevat yleiset periaatteet
      
      1.   Avoimuus
      
      Tavarantoimittajan etiketissä tai asiakirjassa metsänviljelyaineiston kaupan pitämistä varten annettavien tietojen esittämistä koskevat kansalliset toimenpiteet olisi suunniteltava yhteistyössä kaikkien asiaankuuluvien sidosryhmien kanssa ja avoimella tavalla. Jäsenvaltioiden olisi lisäksi varmistettava yhteistyö toisten jäsenvaltioiden kanssa, jotta voitaisiin vähentää kyseisten tietojen erilaisista esittämistavoista sidosryhmille aiheutuvia vaikeuksia.
      2.   Suhteellisuus
      
      Tämän suosituksen nojalla toteutettavien kansallisten toimenpiteiden olisi oltava oikeasuhtaisia siihen nähden, mikä on niiden tavoite eli eri muodoissa ja eri kielillä annettujen tietojen ymmärtämisen helpottaminen. Näissä toimenpiteissä olisi vältettävä metsänomistajille ja taimitarhoille aiheutuvaa tarpeetonta rasitetta.
      Toimenpiteiden valinnassa olisi otettava huomioon alueelliset ja paikalliset rajoitteet ja erityispiirteet, kuten tavarantoimittajan ja käyttäjän yritysten muoto ja koko, pääsy markkinoille, paikalliset ja kansalliset hallintokäytänteet sekä unionin ja tavarantoimittajan hallintokäytänteet. Niiden olisi oltava oikeasuhtaisia kaupan portaaseen nähden alueellisten ja kansallisten erityispiirteiden sekä metsänviljelyaineistoon liittyvien erityisten paikallisten tarpeiden mukaisesti. Nämä toimenpiteet voitaisiin toteuttaa metsänviljelyaineiston toimittajille osoitettuina kansallisina sääntöinä, suosituksina tai ohjeina.
      B.   Tavarantoimittajan etiketin tai asiakirjan asiaankuuluvia kohtia vastaavat tunnistekoodit
      
      Tavarantoimittajan etiketissä tai asiakirjassa annettavat tiedot olisi esitettävä alla olevan taulukon vasemman sarakkeen mukaisesti direktiivin 1999/105/EY 13 ja 14 artiklassa käytettyä järjestystä noudattaen. Joitakin lisäkohtia voidaan tarvittaessa lisätä C kohdan mukaisesti jäljitettävyys- ja tiedotustarkoituksessa.
      Olisi käytettävä yhdenmukaistettuja tunnistenumeroita, ja ne olisi esitettävä käyttäen alla olevan taulukon oikeassa sarakkeessa lueteltuja numeroita ja koodeja, jotka ovat vasemmassa sarakkeessa olevan tekstin numeerisia vastineita. Kyseiset numerot on tarkoitettu helpottamaan tietojen hakua ja tunnistamista, minkä vuoksi ne olisi lisättävä näihin tietoihin jättämättä pois vasemmassa sarakkeessa olevia sanoja tai lyhenteitä, joita yleensä käytetään tavarantoimittajien etiketeissä tai asiakirjoissa.
      Asiaankuuluva yhdenmukaistettu tunnistekoodi olisi kirjoitettava lihavoituna ennen kutakin tavarantoimittajan etiketissä tai asiakirjassa olevaa kohtaa.
      
                   
               
               
                  Numero tavarantoimittajan etiketissä tai asiakirjassa
               
            
                  A.   Direktiivin 1999/105/EY 13 artiklassa luetellut vaatimukset
                  
               
            
                  Kantatodistuskoodi ja numero
               
               
                  
                     3
                  
               
            
                  Kasvitieteellinen nimi
               
               
                  
                     6
                  
               
            
                  Luokka
               
               
                  
                              
                                 8a
                              
                           
                           
                              ”siemenlähde tunnettu”
                           
                        
                              
                                 8b
                              
                           
                           
                              ”valikoitu”
                           
                        
                              
                                 8c
                              
                           
                           
                              ”alustavasti testattu”
                           
                        
                              
                                 8d
                              
                           
                           
                              ”testattu”
                           
                        
            
                  Käyttötarkoitus
               
               
                  
                              
                                 10a
                              
                           
                           
                              ”metsien monikäyttö”
                           
                        
                              
                                 10b
                              
                           
                           
                              ”muu”
                           
                        
            
                  Perusaineiston tyyppi
               
               
                  
                              
                                 9a
                              
                           
                           
                              ”siemenlähde”
                           
                        
                              
                                 9b
                              
                           
                           
                              ”metsikkö”
                           
                        
                              
                                 9c
                              
                           
                           
                              ”siemenviljelys”
                           
                        
                              
                                 9d
                              
                           
                           
                              ”perheen vanhemmat”
                           
                        
                              
                                 9e
                              
                           
                           
                              ”klooni”
                           
                        
                              
                                 9f
                              
                           
                           
                              ”kloonisekoitus”
                           
                        
            
                  Rekisteriviite tai lähtöisyysalueen tunnistekoodi
               
               
                  
                     11
                  
               
            
                  Lähtöisyysalue – luokkiin ”siemenlähde tunnettu” ja ”valikoitu” kuuluvan viljelyaineiston osalta ja tarvittaessa muun viljelyaineiston osalta
               
               
                  
                     13
                  
               
            
                  Tarvittaessa, onko aineisto alkuperäistä tai luontaiselta levinneisyysalueeltaan, muuta kuin alkuperäistä tai muulta kuin luontaiselta levinneisyysalueeltaan, taikka onko alkuperä tuntematon
               
               
                  
                              
                                 12a
                              
                           
                           
                              ”alkuperäinen / luontainen”
                           
                        
                              
                                 12b
                              
                           
                           
                              ”muu kuin alkuperäinen / muu kuin luontainen”
                           
                        
                              
                                 12c
                              
                           
                           
                              ”tuntematon”
                           
                        
            
                  Siemenyksikköjen osalta siementen tuleentumisvuosi
               
               
                  
                     17
                  
               
            
                  Siemen- tai pistokastaimien ikä sekä leikattujen, koulittujen että paakkutaimien osalta
               
               
                  
                     16
                  
               
            
                  Siemen- tai pistokastaimien tyyppi sekä leikattujen, koulittujen että paakkutaimien osalta
               
               
                  
                              
                                 7a
                              
                           
                           
                              ”siemenet”
                           
                        
                              
                                 7b
                              
                           
                           
                              ”kasvinosat”
                           
                        
                              
                                 7c
                              
                           
                           
                              ”taimet (paljasjuuriset)”
                           
                        
                              
                                 7d
                              
                           
                           
                              ”taimet (poteissa)”
                           
                        
            
                  Onko aineisto geneettisesti muunnettua
               
               
                  
                              
                                 18a
                              
                           
                           
                              ”kyllä”
                           
                        
                              
                                 18b
                              
                           
                           
                              ”ei”
                           
                        
            
                  B.   Direktiivin 1999/105/EY 14 artiklassa luetellut vaatimukset
                  
               
            
                  Direktiivin 1999/105/EY 12 artiklan mukaisesti annetun kantatodistuksen numero tai numerot tai viittaus kyseisen direktiivin 12 artiklan 3 kohdan mukaiseen muuhun asiakirjaan
               
               
                  
                     3
                  
               
            
                  Tavarantoimittajan nimi
               
               
                  
                     4
                  
               
            
                  Toimituksen määrä
               
               
                  
                     15
                  
               
            
                  Sellaisen luokkaan ”testattu” kuuluvan viljelyaineiston osalta, jonka perusaineisto on hyväksytty direktiivin 1999/105/EY 4 artiklan 5 kohdan mukaisesti, ilmaisu ”hyväksytty väliaikaisesti”
               
               
                  
                     8x
                  
               
            
                  Onko aineisto lisätty kasvullisesti
               
               
                  
                              
                                 19a
                              
                           
                           
                              ”kyllä”
                           
                        
                              
                                 19b
                              
                           
                           
                              ”ei”
                           
                        
            
                  
                     Siementen osalta ainoastaan silloin, kun määrät ylittävät direktiivin 1999/105/EY 14 artiklan 4 kohdassa tarkoitetut määrät
                  
               
            
                  Puhtaus: puhtaan siemenen, muiden siementen ja roskien prosenttiosuus siemeneränä kaupan pidettävän tuotteen painosta
               
               
                  
                     22
                  
               
            
                  Puhtaan siemenen itävyysprosentti tai jos itävyysprosentin arvioiminen on mahdotonta tai käytännössä vaikeaa, määrätyllä menetelmällä arvioitu elinvoimaisten siementen osuus prosentteina
               
               
                  
                     23
                  
               
            
                  Puhtaan siemenen 1 000 jyvän paino
               
               
                  
                     24
                  
               
            
                  Itävien siementen määrä kilogrammassa siemeninä kaupan pidettävää tuotetta tai jos itävien siementen määrää on mahdotonta tai käytännössä vaikeaa arvioida, elinvoimaisten siementen määrä kilogrammaa kohden
               
               
                  
                     25
                  
               
            
                  
                     Populus spp. -lajien osalta (kasvinosat)
                  
               
            
                  Runkopistokkaiden luokka (EC 1 / EC 2)
               
               
                  
                     26
                  
               
            
                  Oksa- tai runkopistokkaiden luokka (N1 / N2 – S1 / S2)
               
               
                  
                     27
                  
               
            
                  C.   Mahdolliset lisäkohdat jäljitettävyys- ja tiedotustarkoitusta varten
                  
               
            
                  Tavarantoimittajan asiakirjan numero
               
               
                  
                     1
                  
               
            
                  Erän sisäinen (tavarantoimittajan) numero
               
               
                  
                     1a
                  
               
            
                  Metsänviljelyaineiston lähettämispäivä
               
               
                  
                     2
                  
               
            
                  Tavarantoimittajan täydellinen osoite
               
               
                  
                     4
                  
               
            
                  Vastaanottajan nimi ja osoite
               
               
                  
                     5
                  
               
            
                  Maa, jossa lähtöisyysalue on, tai sijaintimaa
               
               
                  
                     13
                  
               
            
                  Perusaineiston alkuperä, jos aineisto muuta kuin alkuperäistä tai muulta kuin luontaiselta levinneisyysalueeltaan
               
               
                  
                     14